b'\n_START_ARTICLE_\nXiahou Ying\n_START_SECTION_\nBiografia\n_START_PARAGRAPH_\nXiahou era un nadiu de Pei (avui en dia Comtat de Suixi (Anhui)). En els seus primer anys, va treballar a l\'oficina del comtat de Pei, i va estar a c\xc3\xa0rrec dels cavalls i els carruatges. Era un amic \xc3\xadntim de Liu Bang. Una vegada, Liu li va gastar una broma i el va acabar lesionant. Se suposava que Liu anava a ser castigat, per\xc3\xb2 Xiahou el va ajudar a encobrir l\'incident i va ser batussat i empresonat en el seu lloc._NEWLINE_Xiahou es va unir Liu quan aquest \xc3\xbaltim va comen\xc3\xa7ar una revolta per enderrocar a la Dinastia Qin. Va servir com auriga personal de Liu i va lluitar amb coratge al camp de batalla. Liu el va concedir el t\xc3\xadtol de "Duc de Teng" (\xe6\xbb\x95\xe5\x85\xac) en reconeixement per les seves habilitats. Despr\xc3\xa9s de la caiguda de la Dinastia Qing, Xiang Yu va dividir l\'antic Imperi Qin en els Divuit Regnes. Liu va esdevenir el Rei de Han i va ser traslladat a Hanzhong en la remota regi\xc3\xb3 de Bashu (avui en dia Sichuan). Xiahou va seguir a Liu a Hanzhong i m\xc3\xa9s tard va rebre el t\xc3\xadtol de "Marqu\xc3\xa8s de Zhaoping". Va servir a Han com Ministre Cotxer._NEWLINE_Durant la Disputa Chu\xe2\x80\x93Han (una lluita de poder entre Liu Bang i Xiang Yu), Xiahou particip\xc3\xa0 activament en moltes batalles. En el 205 aEC, Liu va ser derrotat per Xiang a la Batalla de Pengcheng i va ser for\xc3\xa7at a retirar-se. Durant la retirada, Liu va tractar d\'abandonar als seus dos fills per tal d\'alleugerir la c\xc3\xa0rrega del seu carruatge. Xiahou que estava conduint el carruatge de Liu, el va detenir cada vegada que ho va intentar. Liu va acabar enutjant-se amb Xiahou, i el va amena\xc3\xa7ar de matar-lo. Aix\xc3\xb2 no obstant, tots ells van aconseguir escapar._NEWLINE_Liu finalment en derrot\xc3\xa0 a Xiang Yu i va esdevenir Emperador Gaozu de Han. Xiahou va seguir a Gaozu per reprimir les revoltes dels vassalls. Durant la Batalla de Baideng contra els Xiongnu, Xiahou va ajudar a Gaozu a escapar del perill novament. Despr\xc3\xa9s de la mort de Gaozu, Xiahou va continuar servint com Ministre Cotxer durant el regnat de l\'Emperador Hui de Han. Despr\xc3\xa9s que va finalitzar la Pertorbaci\xc3\xb3 del Clan L\xc3\xbc, Xiahou i altres van ajudar a Liu Heng a pujar al tron per convertir-se en l\'Emperador Wen de Han. Xiahou va continuar servint fins a la seva mort i l\'Emperador Wen li va concedir el t\xc3\xadtol p\xc3\xb2stum de "Marqu\xc3\xa8s de Wen" (\xe6\x96\x87\xe4\xbe\xaf).\n_START_SECTION_\nDescendents\n_START_PARAGRAPH_\nSegons el cap\xc3\xadtol 5 del Roman\xc3\xa7 dels Tres Regnes, Xiahou Dun era un descendent de Xiahou Ying.'